Мы махуэхэм
Мэкъуауэгъуэм и 12, бэрэжьей
Сабийхэр мыгъэлэжьэным и дунейпсо махуэщ
Сыбырым и къалэ нэхъ ин дыдэхэм ящыщ Красноярск и лъабжьэр зэрагъэтIылърэ илъэс 385-рэ зэрырикъур ягъэлъапIэ.
Ульяновск къалэр илъэс 365-рэ, Пермь — 290-рэ, Новосибирск — 120-рэ ирокъу.
1942 гъэм Зеикъуэ къуажэм (КъБАССР) къагъэIэпхъуат Ленинград хамэ къэралыбзэхэр щаджу дэт пединститутыр.
1945 гъэм Калинин Михаил Кремлым маршал Жуков Георгий щритащ Совет Союзым и ЛIыхъужьым и ещанэ Дыщэ вагъуэр.
1990 гъэм Урысей Федерацэм и Къэрал суверенитетым и Декларацэр къащтащ.
1990 гъэм «Печатымрэ цIыхубэ хъыбарегъащIэ IэнатIэхэмрэ я IуэхукIэ» Законыр СССР-м и Совет Нэхъыщхьэм къищтащ. Абы цензурэр игъэкIуэдыжащ.
Мэкъуауэгъуэм и 12 — 21-хэм Венэ (Австрие) щекIуэкIынущ ООН-м Хьэршыр мамыр мурадхэм къыхуэгъэсэбэпынымкIэ и комитетым и 56-нэ сессиер.
Мэкъуауэгъуэм и12 — 13-хэм Москва щызэхэтынущ ЦIыхубзхэм я III урысейпсо съезд.
Драматург, АР-м и цIыхубэ артист, УФ-ми КъБР-ми щIыхь зиIэ я артист, Адыгэ Республикэм и Къэрал саугъэтым и лауреат Чапай Мурат и ныбжьыр илъэс 74-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 21 — 23-рэ, жэщым градус 16 — 18 щыхъунущ.
Мэкъуауэгъуэм и 13, махуэку
1936 гъэм Къэбэрдей лъэпкъ драмэ театрыр къызэIуахащ.
Медицинэ щIэныгъэхэм я доктор, КъШКъУ-м и профессор Даур Борис и ныбжьыр илъэс 67-рэ ирокъу.
Экономикэ щIэныгъэхэм я доктор, АКъУ-м и профессор ХъуакIуэ Заурбэч и ныбжьыр илъэс 43-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 22 — 26-рэ, жэщым градус 17 — 21-рэ щыхъунущ.
